rlitschk/wikidir huggingface dataset:
Quelkhoorn is en Dörp in de Gemeen Otterbarg in’n Landkreis Veern, Neddersassen. Bi Quelkhoorn höört ok de fröheren Öörd Willemshusen un Suurheid mit to. An’n Süüdrand von dat Dörp flütt de Wümm langs, de den Oort von Hu’e trennt. De Naveröörd sünd Bookholt un Dipshorn in’n Noordoosten, Otterst un Eckstever in’n Oosten, Otterbarg in’n Süüdoosten, Hu’e in’n Süden un Rutendörp in’n Westen un Noordwesten. Quelkhoorn kummt 1124 as Quilechorne toeerst in de Oorkunnen vör. Dat hett to de Tied to dat Kaspel Wilst tohöört un weer in’n Besitt von dat Klooster Rastäe. Dat Patronat över dat Kaspel is later an de Greven von Ollnborg övergahn. Dat is bet in dat 19. Johrhunnert Besitt von de Greven bleven. De Windmöhl in Quelkhoorn is 1880 op’n Parzival-Hoff op’n Möhlenbarg boot worrn. Dat is en Eerd-Hollander. In’n Juli 1921 hett dat in Quelkhoorn na en Storm en Grootbrand geven, bi den 17 Hüüs afbrennt sünd. An’t Enn von’n Tweten Weltkrieg is de Oort an’n 29. April 1945 von de Briten besett worrn. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von
Stuckenbossel is en Dörp in de Gemeen Söttmer (Samtgemeen Söttmer) in’n Landkreis Rodenborg, Neddersassen. An’n Süüdrand von’n Oort flütt de Wiest langs. De Loop von de Wiest is as Naturschuulrebeed Wiestdaal schuult. De Naveröörd sünd Reeßen un Clüversbossel in’n Noordoosten, Söttmer un de Barkhoff in’n Oosten, Evernhusen in’n Süden, Hemelbarg un Dodenbarg in’n Süüdwesten, Otterbarg in’n Westen un Eckstever un Otterst in’n Noordwesten. De Oort kummt in dat 13. Johrhunnert as stutenburstolt toeerst in de Oorkunnen vör. De Naam von’n Oort schall woll von stuke (Stubben) un -bossel kamen. In dat Dörp leeg ok dat Good Stuckenbossel. De Watermöhl Stuckenbossel is toeerst 1631 boot worrn, de hüdige Möhl is von 1790. De Bahnlien Hamborg–Bremen is in de Tied 1870 bet 1873 boot worrn. De Boarbeiden för de Autobahn 1 bi Stuckenbossel hebbt 1934 anfungen. To’n 25. Juli 1936 is de Afsnidd von Eiten bet Zittens denn inwieht worrn. De Opfohrt in Stuckenbossel is aver eerst in’n November 1938 trech worrn. In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon
Staats Büscher (* 1584 in Hannover; † 14. Februar 1641 in Stood) weer en düütschen Theoloog un Pädagoog. Büscher is 1584 in Hannover boren. He hett 1606 an de Universität Tübingen studeert, 1608/1609 an de Universität Gießen un toletzt an de Universität Rostock. He weer von 1612 bet 1615 Rekter von dat Athenaeum Stood. Na de Tied in Stood güng he na Hannover. He weer dor toeerst von 1615 bet 1626 Rekter von dat Raadsgymnasium un denn Pastoor an de Aegidienkark. Sien Vader Heizo Büscher un Grootvader Vitus Büscher weren vör em ok al Rekters an dat Raadsgymnasium ween. 1640 hett he in siene Schrift Cryptopapismus novae theologiae Helmstadiensis den Theoloog Georg Calixt an de Universität Helmstidde scharp angrepen. Büscher sülvs weer en laten Anhänger von’n Ramismus. An’n 26. Mai 1640 hett he Hannover verlaten un is na Stood gahn, nadem he von wegen sien Cryptopapismus Arger mit de Kark un Hertog Georg kregen harr. Dor is he een Johr later denn doodbleven. Cryptopapismus novae theologiae Helmstadiensis. 1640 Jörg Baur: Lutherische Gestalten - heterodoxe Orthodoxien: historisch-systematische Studien. Mohr Siebeck, 2010, Sied 78 Johann Heinrich Pratje: Die Herzogthümer Bremen und Verden, oder vermischte Abhandlungen zur Erläuterung der politischen-Kirchen-Gelehrten und Naturgeschichte wie
Dat Gericht Swing weer en lütt Patrimonialgericht un Verwaltungsrebeed in Bremen-Veern un in dat Königriek Hannover binnen de Landdrostie Stood. Dor hett blots dat Dörp Swing tohöört. Gerichtsherrn weren de Familie von der Decken. In’n Noorden is dat Gericht an dat Amt Himmelpoorten grenzt, in’n Oosten an dat Amt Stood-Gothenborg un in’n Süden an dat Amt Harsfeld. In’n Noordoosten von dat Gericht leeg dat Amt Stood, in’n Süden dat Amt Harsfeld un in’n Westen dat Amt Himmelpoorten (Stand 1848). Dat Gericht Swing is 1784 grünnt worrn, as dat Amt Harsfeld de Gerichtsborkeit över Swing an de Besitters von dat Good Swing, de Familie von der Decken, aftreden hett. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Swing leeg in disse Tied in de Mairie Mulsen in’n Kanton Bremervöör. 1813 müssen de Franzosen dat Rebeed denn opgeven un de ole Stand is wedderkamen. 1848 weer dat Gericht so 16,73 km² groot. An’n 18. März 1850 is dat Gericht Swing dör Verordnung von dat Königriek Hannover
Huud (hoochdüütsch Hude) is en Dörp in de Gemeen Esdörp (Samtgemeen Olendörp-Himmelpoorten) in’n Landkreis Stood, Neddersassen. De Oort hett polietsch von öllers to Beeß mit tohöört. Huud liggt an dat Över von de Oost. De Naveröörd sünd Gröpel in’n Noorden, Forst un Böötz in’n Oosten, Beeß, Bebenholt un Öölm in’n Süüdoosten, Neer-Ochenhusen in’n Süden, Bredenvieh in’n Süüdwesten, Ottendörp in’n Westen un Oostendörp in’n Noordwesten. Sien Naam hett de Oort von en Anleggplatz an de Oost (-huud). In de Franzosentied von 1810 bet 1814 hett de Oort to de Mairie Himmelpoorten in’n Kanton Himmelpoorten höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett bet 1823 to dat Gericht Brobargen höört. Nadem dat Gericht oplööst worrn is, hett Huud von 1823 bet 1885 to dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Landkreis Stood worrn. De Gemeen Beeß, to de Huud tohöört hett, is an’n 1. Juli 1972 Deel von de Gemeen Esdörp worrn. Huud is evangeelsch-luthersch präägt un höört to dat Kaspel von de Martinskark in Olendörp. För de Kathoolschen is de St.-Michaelskark
Forst (hoochdüütsch Forst) is en Oort in de Gemeen Esdörp (Samtgemeen Olendörp-Himmelpoorten) in’n Landkreis Stood, Neddersassen. De Oort hett polietsch von öllers to Beeß mit tohöört. De Naveröörd sünd Esdörp in’n Noorden, Kaken un Böötz in’n Noordoosten, Beeß, Bebenholt un Öölmerheid in’n Süüdoosten, Öölm in’n Süden, Beeß un Neer-Ochenhusen in’n Süüdwesten, Huud un Ottendörp in’n Westen un Oostendörp un Gröpel in’n Noordwesten. In de Franzosentied von 1810 bet 1814 hett de Oort to de Mairie Himmelpoorten in’n Kanton Himmelpoorten höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett bet 1885 to dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Landkreis Stood worrn. De Gemeen Beeß, to de Forst tohöört hett, is an’n 1. Juli 1972 Deel von de Gemeen Esdörp worrn. Forst is evangeelsch-luthersch präägt un höört to dat Kaspel von de Martinskark in Olendörp. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Forst liggt an de Landsstraat 114, de in’n Noordoosten över Esdörp un Olendörp na Himmelpoorten
Jack Cox (ok: Jack E. Cox, John Cox, John J. Cox; * 26. Juli 1890 in London-Fulham; † 29. Juli 1960 in de Graffschop Surrey) weer en britischen Kameramann, de sünners för sien Arbeiten an Alfred Hitchcock sien Fröhwark bekannt weer. Cox is 1910 as Loopjungen bi de Produkschoonssellschop Gaumont British to’n Film kamen. Anfang vun de 1920er Johren is he Baaskameramann vun de Stoll Co. worrn. Toeerst hett he an eenige Inszeneren vun den Speelbaas Maurice Elvey arbeit. 1927 hett he Hitchcock drapen un vun doran bit 1932 all sien Filmen dreiht. Na en poor swacke Produkschoon to’n Ünnerhollen in verschedene Genres hett Hitchcock em noch en letzt mol ranhalt för sien Thriller The Lady Vanishes. An’t Enn vun’n Krieg weer he an tallrieke Filmromanzen un Aventüergeschichten mitarbeit, de bi de tokiekers gresig populär weern un för de Kameratechnik en grote Rutfoddern weern. Disse Produkschonen hett he för de in de 1940er Johren utermatig spoodrieke Firma Gainsborough Pictures maakt. Sien Loopbahn güng to Enn mit söss Kummedien vun den Speelbaas John Paddy Carstairs, de in de 1950er Johren produzeert weern. Kay Weniger: Das große Personenlexikon des Films, Band 2, S. 187 f. Berlin (2001) ISBN 3-89602-340-3 Jack Cox in
Wils is en Dörp in de Gemeen Bissen in’n Landkreis Heidkreis, Neddersassen. Dat liggt in de Lümbörger Heid (Naturschuulrebeed Lümbörger Heid). In’n Noordwesten von dat Dörp liggt de Wilser Barg, wat mit 169,2 Meter över de See de höögste Steed in de Lümbörger Heid is. In’n Süden liggt de Dodengrund. Dat Water flütt in’n Noordoosten över den Wilser Beek af un in’n Süüdoosten över den Sprengbeek. De Naveröörd sünd Unnel, Sohrendörp un Su’möhlen in’n Noordoosten, Döhl in’n Oosten, Sellhorn, Hörpel un Volgern in’n Süüdoosten, Behrn in’n Süden, Habenbeck-Bobendörp in’n Süüdwesten un Ehrhoorn, Wintemaur an de Chaussee, Wehlen, Meenern un Wesel in’n Noordwesten. Wils kummt 1287 toeerst in de Oorkunnen vör. In de öllste Tied bestünn de Oort ut twee Vullhööv, in dat 16. Johrhunnert kemen dor twee Kötnersteden to. In’n Dörtigjohrigen Krieg is de Oort 1638 von Truppen von’n Groothertog von Florenz överfullen worrn. Den Buur Carsten Hillmer op’n Hillmershoff schöölt se dor in en Backaven verbrennt hebben. Dat Dörp stünn ünner de Överherrschop von dat Michaelis-Klooster in Lümborg. Eerst na de Buurnbefreeung un dat Aflösungsgesett von 1831 in dat Königriek Hannover kunn sik 1838 toeerst de Buur Hillmers freeköpen un later ok de Hööv von Witthöft, Rieckmann un Hillmer.
Gustav Eduard Amallo Wulf Wyneken (* 19. Juli 1808 in Mannheim; † 27. März 1877 in Hannover) weer en düütschen Verwaltungsbeamten. Wyneken is 1808 as Söhn von Eleonore, borene Beek, un den Richter Georg Ludwig Wilhelm Gustav Wyneken (23. April 1785–4. Dezember 1845) in Mannheim boren. He hett Juristeree studeert un is later in’n hannöverschen Staatsdeenst gahn. 1835 weer he Auditer bi dat Amt Bleikd-Garz, 1848 Amtsassesser bi dat Amt Beers un 1849 bi dat Amt Calenberg. He weer eerst Amtmann von dat Amt Westerhoff, denn von 1857 bet 1865 Amtmann von dat Amt Oosterholt un is toletzt Amtmann (1867 Amtshauptmann) von dat Amt Soltau ween. He hett an’n 16. Juli 1861 in Oosterholt Mathilde Luise Friederike Theodore Meta Eggers (13. Juli 1838–3. Januar 1875) freet. De beiden harrn de Kinner Carl Hermann Friedrich Wilhelm (1. Mai 1862–2. Januar 1951), Louise Wilhelmine Friederike Julia Eleonore (11. August 1863–1903), Fritz Georg Franz (* 22. Mai 1865), Gustav Eduard Amallo Wulf (15. Oktober 1866–1964), Theodore Felicitas (* 23. Januar 1868), Hermann Wulf (* 19. September 1869), Wilhelm Julius (12. Mai 1872–7. August 1872) un Carl Christian Ludwig (13. Dezember 1874–1955). http://gedbas.genealogy.net/person/descendants/2194205 http://top10.physik.uni-freiburg.de/~mpw/Wynekens/Database/ps02/ps02_378.html http://top10.physik.uni-freiburg.de/~mpw/Wynekens/Database/wc_src/sm01/s01_475a.pdf
Dat Amt Soltau weer en Verwaltungsrebeed in dat Königriek Hannover mit Seet in Soltau binnen de Landdrostie Lümborg. Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten. Dat Amt Soltau is bi de Verwaltungs- un Justizreform an’n 1. Oktober 1852 in dat Königriek Hannover ut de Stadt Soltau un Delen von de Amtsvaagdien Fambossel, Bargen un Harmsborg un de Ämter Ebstörp un Winsen billt worrn. Von de Amtsvaagdie Fambossel weren dat de Buurschoppen von de Vaagdie Soltau (Ahlften, Brauk, Deimen, Dibbern, Harwer, Hötzen, Leitzen, Marbossel, Meinen, Mittelstenderp, Mai, Oenn, Teindörp, Wiegen), von de Amtsvaagdie Bargen de Buurschoppen von de Vaagdie Witzendörp (Mebossel, Meinholt, Rergen, Serei, Witzendörp), von de Amtsvaagdie Harmsborg de Öörd Deithel un Sülten ut de Buurschop von dat Kaspel Müen, von dat Amt Ebstörp de Gemenen Alwern, Breloh, Ilster, Munste, Töpen, Krützen, Kohlbissen, Örrl un Traun un von dat Amt Winsen de Buurschoppen Behrn, Bissen, Ehrhoorn, Hörpel (utbenahmen den Oort Ebendörp), Hützel (utbenahmen den Oort Swinnbeek) un Volgern. As Gericht för dat Amt is to’n 1. Oktober 1852 dat Amtsgericht Soltau inricht worrn. 1859 bi de nächste Verwaltungsreform hett dat Amt ok dat Rebeed von dat
Justus Heinrich Friedrich Ernst Adickes (* 18. August 1845 op Good Heuhusen; † 17. Juli 1909) weer en düütschen Jurist. Adickes is 1845 as Söhn von Anna Dorothea (Doris) Caterina, borene Müller (21. März 1816–13. Januar 1878), un den Politiker Ernst Friedrich Adickes (7. März 1811–26. Januar 1878) op Good Heuhusen bi Dorum boren. He weer op dat Gymnasium Hannover un hett denn Juristeree an de Universitäten Heidelberg, Göttingen un Berlin studeert. Na Dat Studium is he in’n hannöverschen Justizdeenst gahn. He is 1878 Amtsrichter bi dat Amtsgericht Soltau worrn, 1886 denn bi dat Amtsgericht Neehuus un 1892 bi dat Amtsgericht Neenborg. Dor is he bet to sien Dood 1909 Amtsrichter bleven. Von 1881 bet 1886 weer he Präsident von’n Land- un Forstweertschoplichen Provinzialvereen för dat Förstendom Lümborg. To Anfang von de Johren 1880 hett Adickes in Bienbüddel en Fischtuchtanstalt grünnt, de later von de Provinz Hannover övernahmen worrn is. He weer Maat von’n Utschuss von’n Düütschen Seefischereevereen un Vörsitter von’n Westdüütschen Fischereeverband. Bi de Wahlen 1885 to dat Prüüßsche Aforntenhuus weer he Kannedaat för de Natschonalliberale Partei in’n Wahlkreis Lümborg 3 (Fambossel, Soltau). He kunn sik dor aver nich dörsetten. Adickes hett an’n 12. Juli 1881 in Soltau Heloise
Dat Amtsgericht Achem is een von de teihn Amtsgerichten in’n Landgerichtsbezirk Veern. Dat hett sien Seet in de Obernstraat 40 in Achem in’n Landkreis Veern. Dat Amtsgericht Achem sünd in’n Instanzentog dat Landgericht Veern, dat Oberlandsgericht Celle un de Bundsgerichtshoff in Karlsruhe överornt. Den Gerichtsbezirk billt de Gemenen Achem, Rier, Eiten, Otterbarg, Emhusen, Thänhusen un Blenner von’n Landkreis Veern. Siet 2005 is dat Amtsgericht Wasra för dat Hannels-, Genossenschafts- un Vereensregister in’n kumpletten Landgerichtsbezirk Veern tostännig. Dat Partnerschopsregister warrt siet 1. August 2005 zentraal bi dat Amtsgericht Hannover föhrt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Achem is dor denn blangen dat Amt Achem nee schapen worrn. De Grenzen von Amt un Amtsgerichtsbezirk weren desülven. Dat Gericht stünn toeerst ünner dat Obergericht Veern, von 1879 af an ünner dat Landgericht Veern. 1859 is dat Amtsgericht Otterbarg oplööst worrn. De Gemeen Hu’e un dat Kaspel Otterst ut’n Amtsgerichtsbezirk Otterbarg sünd dorbi Deel von’n Bezirk von dat Amtsgericht Achem worrn. ~1858: Diedrich Nicolaus von der Decken opstunns: Sabine Reinicke List von de Amtsgerichten in
Dat Amtsgericht Veern is een von de teihn Amtsgerichten in’n Landgerichtsbezirk Veern. Dat hett sien Seet in de Johanniswall 8 in Veern in’n Landkreis Veern. Dat Amtsgericht Veern sünd in’n Instanzentog dat Landgericht Veern, dat Oberlandsgericht Celle un de Bundsgerichtshoff in Karlsruhe överornt. Den Gerichtsbezirk billt de Gemenen Veern, Kerklinneln, Dörbern un Langwedel von’n Landkreis Veern. Siet 2005 is dat Amtsgericht Wasra för dat Hannels-, Genossenschafts- un Vereensregister in’n kumpletten Landgerichtsbezirk Veern tostännig. Dat Partnerschopsregister warrt siet 1. August 2005 zentraal bi dat Amtsgericht Hannover föhrt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Veern is dor denn blangen dat Amt Veern nee schapen worrn. De Grenzen von Amt un Amtsgerichtsbezirk weren desülven. Dat Gericht stünn toeerst ünner dat Obergericht Veern, von 1879 af an ünner dat Landgericht Veern. ~1858: Friedrich Lang opstunns: Jobst Kohmüller List von de Amtsgerichten in dat Königriek Hannover Websteed von dat Amtsgericht Veern (hoochdüütsch) Översicht över de Rechtsspröök von dat Amtsgericht Veern (hoochdüütsch) Koordinaten:52° 55′ N, 9° 14′ O Amtsgerichten in’n Obergerichtsbezirk Veern (1852–1879) Achem | Blomendal |
Ardmore is en Whisky-Brenneree bi Kennethmont, Aberdeenshire, Schottland. De Bowarken vun de Brenneree sünd in de schottischen Denkmollisten in de Kategorie B inordent. De Destille an’n Oortsrand vun Kennethmont is 1898 vun Adam Teacher grünnt worrn. 1955 is de Tall vun de Brennblasen vun twee op veer un 1974 denn op acht vergröttert worrn. 1976 is dat Ünnernehmen vun de Allied Breweries övernahmen worrn, de de Molteree dicht maakt hebbt. Allied Breweries is vun Hiram Walker övernahmen worrn un kregg denn den Naam Allied Distillers. Na 1993 güng de Firma an Pedro Domecq un de Naam weer in Allied Domecq ännert. An’n 5. Juli 2005 is dat Ünnernehmen denn an den Kunzern Pernod Ricard gahn. Man, üm de Oplagen vun’t Kartellamt natokamen müss dat Ünnernehmen de Ardmore-Brenneree wedder afgeven, so dat nu Beam Global Spirits & Wine, en Dochter vun de Fortune Brands, ne’e Besitter vun de Destille worrn is. In’n Januar 2014 is bekannt wornn, dat Beam Global vun den japaanschen Kunzern Suntory övernahmen warrn schall. Dormit geiht denn ok Ardmore in den Besitt vun de Japaners över. Bit ruchweg in’t Johr 2000 weern de Brennblasen noch direkt mit Kahlfüür hitt maakt. Vun 1817 bit 1835 geev dat al
Dat Krankenhuus Solzhusen is en Krankenhuus in freegemeennützige Dregerschop in Solzhusen in’n Landkreis Horborg. Dat weer dat eenzige genossenschaftliche Krankenhuus in Düütschland mit de Gemeennützige Krankenpleegvereen eG as Dreger. Dat Leid hett de Vörstandsvörsitter Jürgen Meinberg. 1897 hett de Sanitätsraad Wilhelm Meinberg, de as Dörpdokter in Solzhusen un ümto arbeidt hett, in dat Huus von’n Solzhüser Balbeer un Bader Christoph Mestmacher en Krankenstatschoon inricht, de toeerst dree Bedden harr. Ünnerstütt von Pastoor Wilhelm Bode hett he mit annere Inwahners von Solzhusen den Krankenpleegvereen Solzhusen grünnt, de an’n 13. Juni 1898 as Genossenschaft indragen worrn is. De Inrichtung weer as evangeelsch Krankenhuus dacht, dat ok annere Kunfessionen apenstahn schull. Al na een Johr har de Krankenpleegvereen 36 Liddmaten, blangen Börgers un Buurn ok söven Gemenen. As Pleegkraft hett dor toeerst alleen de Fro von’n Balbeer Mestmacher arbeidt, de kort later en Utbillung as Krankenswester maakt hett. Eerst 1903 is en tosätzliche Pleegkraft un en Weertschopperin instellt worrn, nadem al 1900 de Kapazität von dat Huus dör Utbo von dat Mestmachersche Dackgeschoss op ölven Bedden anstegen weer. Von 1902 af an weer de Plaan, dat ole Solzhüser Amtshuus to övernehmen. Dat is 1854 boot worrn un dor weren dat Amt Solzhusen un
Otto Carl Bruno von Hohnhorst (* 28. Oktober 1822 in Lümborg; † 17. Februar 1886 in Isenhagen) weer en düütschen Verwaltungsbeamten. Von Hohnhorst is 1822 as Söhn von Caroline, borene von Schulte (10. September 1790–6. Dezember 1869), un Georg Adolf von Hohnhorst (2. November 1774–14. Januar 1843) in Lümborg boren. He hett Juristeree studeert un is na dat Studium in’n hannöverschen Staatsdeenst gahn. 1858 weer he Amtsassesser bi dat Amt Allefelle. Denn is he bet 1867 Amtsassesser bi dat Amt Fambossel ween un 1867 Amtshauptmann von dat Amt Bargen worrn. Dat is he bleven, bet de Ämter 1885 oplööst worrn sünd. In de Tied üm 1882 hett he för en Tied ok de Amtsgeschäften in dat Amt Soltau mit övernahmen. To’n 1. April 1885 is he Landraad von’n Kreis Isenhagen worrn. Dat is he bet to sien Dood in’n Februar 1886 bleven. He hett an’n 20. September 1856 in Bückeborg Eleonore Freiin Vincke (2. Dezember 1831–25. April 1906; Dochter von Ludwig von Vincke) freet. De beiden harrn de Kinner Günther (19. Mai 1863–4. Oktober 1936), Ernst (18. Mai 1865–1. Mai 1940), Ludwig (15. August 1866–27. Oktober 1914) un Luise (26. Juli 1872–20- Oktober 1935). http://www.stammreihen.de/getperson.php?personID=I822X28H&tree=tree1&PHPSESSID=f175460a027aa7f03f901253e6acf2aa
Neehoff betekent Neehoff, Oort in de Gemeen Gauderhandviddel in’n Landkreis Stood, Neddersassen, Neehoff, Oort in de Gemeen Geversdörp in’n Landkreis Cuxhoben, Neddersassen, Neehoff, Oort in Willemsborg, Stadt Hamborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neehoff (hoochdüütsch Neuhof) is en lütten Oort in de Gemeen Gauderhandviddel (Samtgemeen Lüh) in’n Landkreis Stood, Neddersassen. Neehoff liggt an dat linke Över von de Lüh. De Naveröörd sünd Gauderhandviddel in’n Noordoosten, Neekark in’n Oosten, Schragenbarg un Nottensdörp in’n Süden, Hornborg in’n Süüdwesten un Dullern in’n Noordwesten. Neehoff weer as enkelten Hoff en Domanialgood. De Oort hett vör 1852 to dat Amt Stood-Gothenborg tohöört un is denn in dat Amt Jörk wesselt. Na 1885 weer dat in’n Kreis Jörk. 1932 is dat Deel von’n Landkreis Stood worrn. Neehoff is evangeelsch-luthersch präägt un höört to dat Kaspel von de Martini-et-Nicolai-Kark in Steenkark. De Straat dör Neehoff geiht in’n Süüdwesten na Hornborg un in’n Noordoosten na Gauderhandviddel un an de Landsstraat 125 ran. 500 Meter in’n Noordoosten von Neehoff geiht en Brügg över de Lüh na Neekark un an de Kreisstraat 36 ran. De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so twee Kilometer in’n Süden von Neehoff. De nächste Bahnhoff is so bi veer Kilometer wied weg in’n Süden de Bahnhoff Hornborg an de Nedderelvbahn. De Kinner gaht na de Grundschool Gauderhandviddel. C. H. Jansen: Statistisches Handbuch des Königreichs Hannover. 1824, Sied 432: http://books.google.de/books?id=tG0AAAAAcAAJ&pg=PA432 Friedrich
Dat Gericht Hornborg weer en Patrimonialgericht un later königlich Gericht un Verwaltungsrebeed in Bremen-Veern un in dat Königriek Hannover mit Seet in Hornborg binnen de Landdrostie Stood. Dor hett groff dat Rebeed von de hüdigen Gemenen Hornborg un Dollern tohöört. Gerichtsherrn weren de Familien von Schulte, von Düring, von dem Bussche, von Holleufer un von Oeynhausen. In’n Noorden von dat Gericht leeg dat Amt Stood, in’n Oosten dat Grevengericht Oolland, in’n Süden dat Gericht Delm un in’n Westen dat Amt Harsfeld (Stand 1848). 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Hornborg weer in disse Tied de Seet von de Mairie Hornborg in’n Kanton Hornborg. Dollern leeg in de Mairie Stood (Kanton Stood). 1813 müssen de Franzosen dat Rebeed denn opgeven un de ole Stand is wedderkamen. Dör en Rezess mit de Gerichtsherrn von dat Patrimonialgericht Hornborg is dat Gericht an’n 1. August 1835 von dat Königriek Hannover övernahmen un an’n 24. September 1835 förmlich övergeven worrn un is dormit denn en Königlich Gericht